**ΠΡΟΤΕΙΝΟΜΕΝΕΣ ΑΛΛΑΓΕΣ ΣΕ ΑΡΘΡΑ ΤΟΥ ΚΑΤΑΣΤΑΤΙΚΟΥ ΜΕΤΑ ΑΠΟ ΣΥΓΚΛΙΣΗ ΤΗΣ Ν.Ε. ΚΑΙ ΤΩΝ ΣΥΝΤΡΟΦΩΝ ΠΟΥ ΕΙΝΑΙ ΣΤΗΝ Κ.Ε.Ε.**

* **ΑΡΘΡΟ 3 - ΟΡΙΣΜΟΣ ΜΕΛΟΥΣ**

*«Δεν είναι μέλος άλλου πολιτικού σχηματισμού και δεν έχει καταδικαστεί τελεσίδικα για σοβαρά αδικήματα»*

* **ΑΡΘΡΟ 4 - ΈΝΤΑΞΗ**

«*Η ένταξη στον ΣΥΡΙΖΑ-ΠΣ είναι ατομική και γίνεται μετά από αίτηση του ενδιαφερόμενου/της ενδιαφερόμενης, η οποία υποβάλλεται μαζί με αποδεικτικό ταυτοπροσωπίας στην αντίστοιχη Οργάνωση Μελών ή προς οποιοδήποτε κεντρικό ή ενδιάμεσο όργανο του ΣΥΡΙΖΑ-ΠΣ ή διαδικτυακά μέσω της ιστοσελίδας ή της ψηφιακή πλατφόρμας/εφαρμογής του κόμματος.*

*Μέσα σε ένα μήνα από την εγγραφή ο ενδιαφερόμενος/ η ενδιαφερόμενη να παρουσιαστεί στην Οργάνωση Μελών που θα ανήκει για αυτοπρόσωπη παρουσία του νέου μέλους, σε μια συνεδρίαση, δια ζώσης, καταθέτοντας και το βιογραφικό του. ( Απαραίτητη προϋπόθεση για την ένταξη στο κόμμα.)*

*Η Οργάνωση Μελών ή η Νομαρχιακή Επιτροπή να έχει την δυνατότητα με το 50+1 να εγκρίνει την εγγραφή του.*

*Αν το 50+1 της Οργάνωσης Μελών έχει δικαίωμα να υποβάλλει τις ενστάσεις και τις αντιρρήσεις για το νέο μέλος, με στοιχειοθετημένα επιχειρήματα και να μην γίνεται δεκτή η εγγραφή του.»*

* **ΑΡΘΡΟ 7- ΑΠΩΛΕΙΑ ΚΑΙ ΑΝΑΣΤΟΛΗ ΤΗΣ ΙΔΙΟΤΗΤΑΣ ΜΕΛΟΥΣ**

*« Η απόφαση αναστολής ιδιότητας του Μέλους ή και να χάνεται οριστικά να λαμβάνεται από την Οργάνωση Μελών ή την Νομαρχιακή Επιτροπή και το μέλος να έχει το δικαίωμα να προσφύγει στην Επιτροπή Δεοντολογίας.»*

* **ΑΡΘΡΟ 8 – ΦΙΛΟΙ/ΕΣ ΤΟΥ ΣΥΡΙΖΑ Π.Σ.**

*«Να υλοποιηθεί η ισχύς του άρθρου σε όλες τις Οργανώσεις Μελών και Νομαρχιακές Επιτροπές και να υπάρχουν ξεχωριστά Μητρώα Φίλων και Μητρώα Μελών σε κάθε οργάνωση. Σαφέστατα είμαστε ένα σύγχρονο, ριζοσπαστικό, αριστερό προοδευτικό κόμμα και είναι απαραίτητο οι φίλοι να μπορούν να συμμετέχουν και να ενημερώνονται.*

*Αλλά σαν σαφή υποχρέωση να συμπεριληφθεί για να συμμετέχει ο φίλος σε δημοψηφίσματα ή προκριματικές εσωκομματικές εκλογές για την επιλογή υποψηφίων για δημόσια αξιώματα, θα πρέπει να έχει εγγραφεί στο Μητρώο των Φίλων ένα Μήνα πριν την ανακοίνωση για δημοψήφισμα ή τις εσωκομματικές εκλογές.» Με αυτόν τον τρόπο εξασφαλίζετε το αδιάβλητο στην διαδικασία εκλογών και δεν θα χρησιμοποιούνται οι Φίλοι από εσωκομματικούς μηχανισμούς μόνο σαν ψηφοφόροι.*

* **ΑΡΘΡΟ 11 - ΛΕΙΤΟΥΡΓΙΑ ΤΩΝ ΟΡΓΑΝΩΣΕΩΝ ΜΕΛΩΝ**

***«****Να υπάρχει λογοδοσία**των Οργανώσεων Μελών και των Νομαρχιακών Επιτροπών* ***και να συντάσσεται απολογισμός δράσεων κάθε εξάμηνο για ενημέρωση όλων των μελών και να αποστέλλεται και στο κόμμα.»***

* **ΑΡΘΡΟ 12 – ΟΡΓΑΝΩΤΙΚΑ ΕΠΙΠΕΔΑ**

*«Να συμπεριληφθεί και η Περιφερειακή Συγκρότηση»*

* **ΑΡΘΡΟ 13 – ΝΟΜΑΡΧΙΑΚΗ ΕΠΙΤΡΟΠΗ**

 *« Η Νομαρχιακή Επιτροπή να δημοσιοποιεί σε ετήσια βάση την πορεία των δράσεων της, τις αποφάσεις της και τις οικονομικές της δραστηριότητες»*

* **ΑΡΘΡΟ 16 – ΚΕΝΤΡΙΚΗ ΕΠΙΤΡΟΠΗ**

 *«Να έχει 201 μέλη για να είναι πιο αποτελεσματική και ευέλικτη. Οι πολιτικές εκπαίδευσης των μελών του κόμματος να γίνονται και διαδικτυακά και να υπάρχει και ηλεκτρονική ψηφοφορία για εξαιρετικά σοβαρούς λόγους.»*

* **ΑΡΘΡΟ 17 – ΤΜΗΜΑΤΑ ΚΑΙ ΘΕΜΑΤΙΚΕΣ ΕΠΙΤΡΟΠΕΣ**

 *«Τα Τμήματα είναι βοηθητικές επιτροπές της Κ.Ε. και συγκροτούνται για επεξεργασία θέσεων που μετά εγκρίνονται από την Κεντρική Επιτροπή. Συγκροτούν δίκτυα και θεματικές ομάδες για την επεξεργασία των πολιτικών του κόμματος. Τα Τμήματα έχουν και πρέπει να έχουν πλουραλιστικό χαρακτήρα. Τα Τμήματα πρέπει να λειτουργούν συστηματικά και να κάνουν υποχρεωτικές συνεδριάσεις με φυσική η ψηφιακή παρουσία τουλάχιστον μια φορά το μήνα.*

* **ΑΡΘΡΟ 20 – ΤΑΚΤΙΚΟ ΣΥΝΕΔΡΙΟ**

*« Ο ΠΡΟΕΔΡΟΣ ΤΟΥ ΣΥΡΙΖΑ Π.Σ. ΝΑ ΕΚΛΕΓΕΤΑΙ ΑΠΟ ΤΟ ΣΥΝΕΔΡΙΟ»*

* **ΑΡΘΡΟ 29 – ΤΑΣΕΙΣ ΚΑΙ ΡΕΥΜΑΤΑ ΙΔΕΩΝ**

  *«Οι Τάσεις όπως τις γνωρίζαμε στο παρελθόν και η λειτουργία τους έκλεισαν τον κύκλο τους και τον ρόλο τους. Κατάργηση των τάσεων και μετατροπή σε ιδεολογικά ρεύματα.»*

* **ΑΡΘΡΟ 39 – ΕΠΙΛΟΓΗ ΥΠΟΨΗΦΙΩΝ ΒΟΥΛΕΥΤΩΝ/ΤΡΙΩΝ ΚΑΙ ΕΥΡΩΒΟΥΛΕΥΤΩΝ/ΤΡΙΩΝ**

 *« Η επιλογή των υποψήφιων βουλευτών/τριων να γίνεται αποκλειστικά και να ισχύει απαρέγκλιτα με απόφαση των Νομαρχιακών Επιτροπών μετά από διαβούλευση με τις Ο.Μ.»*

* **ΑΡΘΡΟ 43 – ΠΟΡΟΙ ΤΟΥ ΚΟΜΜΑΤΟΣ**

 *«Οι εισφορές Βουλευτών, Ευρωβουλευτών να είναι μόνιμες και να δίνονται από όλη την Κοινοβουλευτική Ομάδα. Η Κεντρική Επιτροπή να έχει την δικαιοδοσία να διαγράφει από την κοινοβουλευτική ομάδα τους βουλευτές και ευρωβουλευτές που δεν υπακούει στην απόφαση αυτή.»*

**Προτάσεις για το καταστατικό συνέδριο του συντρόφου Χρήστου Γληγόρη, πρώην Συντονιστής Ν.Ε., που αυξημένες επαγγελματικές υποχρεώσεις δεν του επέτρεψαν να είναι στην συνεδρίαση της Ν.Ε.**

1. Η εκλογή προέδρου πρέπει να γίνεται από την βάση και από μέλη που είναι τουλάχιστον έναν χρόνο οικονομικά τακτοποιημένα. Ο Υποψήφιος Πρόεδρος πρέπει να έχει τουλάχιστον πέντε χρόνια ενεργής συμμετοχής στα όργανα του κόμματος.

2. Οι Νομαρχιακές Επιτροπές να έχουν καταλυτικό ρόλο στις αποφάσεις για την διαδικασία υποψηφίων Βουλευτών, Αντιπεριφερειάρχη, Δημάρχων, Δημοτικών Συμβούλων.

3 Η επιλογή Περιφερειαρχών να γίνεται με την ίδια διαδικασία όπως με την εκλογή Προέδρου. Από την βάση με συμμετοχή μόνο από τακτοποιημένα μέλη έναν χρόνο πριν.

4. Ενεργοποίηση των περιφερειακών συντονιστικών ( ΠΣΕ).

5. Στην Κεντρική Επιτροπή να εκλέγονται μέλη από κάθε Νομό σύμφωνα με τον αριθμό Βουλευτών που εκλέγει. π.χ Λευκάδα έναν Βουλευτή, να εκλέξει ένα μέλος της Κ.Ε.

6. Οι Ν.Ε να προσαρμόζουν τα μέλη τους σύμφωνα με τον αριθμό μελών του Νόμου/Περιφέρειας. Π.χ. Λευκάδα 700 μέλη 7-9 μέλη ανά Ο.Μ

7. Τα Συντονιστικά των Ο.Μ να στελεχώνονται από έμπειρα μέλη του κόμματος ( πρώην Βουλευτές, πρώην Αυτοδιοικητικών, πρώην Υποψηφίους , πρώην Συντονιστές) ώστε να παράγουν επί της ουσίας θέματα όλου του πολιτικού φάσματος.

8. Τέσσερις υπέρ Περιφερειακές επιτροπές ( Ανατολική, Δυτική, Βόρεια, Νότια Ελλάδα) με συμμετοχή σε αυτές πρώην βουλευτών, πρώην δημάρχων, πρώην περιφερειαρχών –αντιπερειφεριαρχών, πρώην συντονιστών για θέματα που αφορούν την ευρύτερη περιοχή τους.

9. Απολογισμός τριμήνου όλων των οργάνων και αξιολόγηση από την Κ.Ε.

10. Στελέχωση όλων των Ν.Ε από υπαλλήλους μετακλητούς ή αποσπασμένους δημόσιους υπαλλήλους για την εύρυθμη λειτουργία των οργανώσεων, χωρίς συμμετοχή τους στα όργανα των Ν.Ε.

11. Οι Συντονιστές όλων των Οργανώσεων να συμμετέχουν σε διαδικτυακές συνεδριάσεις υπό τον Πρόεδρο κάθε τρεις μήνες, έναν μήνα πριν την τριμηνιαία απολογιστική για τον σχεδιασμό του επόμενου τριμήνου.

**Πρόταση για το καταστατικό συνέδριο της συντρόφισσας Πάττυ Καλού, μέλος της Νομαρχιακής Επιτροπής.**

Προτείνεται ένας νέος τρόπος συμμετοχής στα όργανα και τις επιτροπές για τουλάχιστον ένα από τα μέλη τους.

Αυτός ο τρόπος είναι η κλήρωση.

Η κλήρωση θα αφορά σε όλα τα εγγεγραμμένα μέλη του Σύριζα Π.Σ. και θα πραγματοποιείται με χρήση υπολογιστή.

Έτσι, όλα τα εγγεγραμμένα μέλη του Σύριζα αποκτούν ουσιαστική ευθύνη & ενεργό δράση στο κόμμα και
κατ' επέκταση στην κοινωνία.
Ένα τουλάχιστον μέλος του κόμματος ανά περιοχή, θα εντάσσεται στις Ν. Ε. και τις οργανώσεις με κλήρωση, δίχως να έχει λάβει μέρος στις εκλογές.

Η κλήρωση θα επαναλαμβάνεται κάθε 6μηνο ή κάθε χρόνο
ώστε το μέλος να προλαβαίνει να παράξει έργο χωρίς όμως να "προλάβει" να κουραστεί.

Στόχος, είναι η ανάληψη ευθύνης & ενεργούς δράσης από όλους ούτως ώστε να πάψει όσο είναι εφικτό η επιδερμική και εκ του ασφαλούς κριτική στάση απέναντι στα σοβαρά ζητήματα.
Κάτι που, δυστυχώς, χαρακτηρίζει πολλούς από εμάς σήμερα.